Barzaz ha Soniou evit ar vugale
Barzaz ha Soniou evit ar vugale zo ul levrig brezhonek gant Paotr Treoure e 1935.

Deiziad
Embannet e oa gant ar Presse Libérale, e Brest (4, rue du Château) e 1935, met n'eus bloavezh ebet merket warnañ.

Danvez al levr
Ennañ e kaver :
un tamm rakskrid gallek sinet "E. R.",
fablennoù diwar La Fontaine, niverennet eus 1 da 22,
soniou, 7 anezho : Gwir Vretouned, O Breiz-Izel, Hirvoudou, Va zi bihan, An daou varz sinet "Le Page", Kousk Breiz-Izel sinet "J. Maréchal", Bro goz ma zadou gant Taldir,  ("paroles de Taldir") ; 
Fablennoù "nevez", 6 anezho.

Adembannadurioù
Anaout a reer ivez "Mojennou ha Soniou" (Imprimerie Centrale de Bretagne, Rennes, hep bloavezh), adembannadur kresket eus al levr kentañ, graet war-lerc'h an Eil Brezel-bed, ennañ ur rakskrid gant ar chaloni Frañsez Falc'hun. Darn eus ar skridoù a voe implijet gant Radio-Kimerc'h. 

Un adembannadur all, anvet Mojennou a zo bet e 1981 gant Brud Nevez.

Liammoù Diavaez 
Lec'hienn CRBC Brest

Levrioù brezhonek evit ar vugale